cyanic-selkie/wikianc huggingface dataset:
ভিয়েতনামী রন্ধনশৈলী
ভিয়েতনামী রন্ধনশৈলী ভিয়েতনামের খাদ্য ও পানীয়র সমন্বয়ে গড়ে উঠেছে যা পাঁচটি মৌলিক স্বাদের সন্নিবেশ। প্রতিটি ভিয়েতনামী খাবারের আলাদা স্বাদ আছে। এদের প্রধান খাদ্য উপাদানের মধ্যে আছে মাছের সস, চিংড়ি বাটা, সয়া সস, চাল, তাজা গুল্ম, ফল এবং শাকসবজি। তারা লেমনগ্রাস, আদা, মিন্ট, ভিয়েতনামী মিন্ট, পাখিরচোখ ঝাল, লেবু, থাই বেসিল পাতা ইত্যাদি ব্যবহার করে থাকে। সনাতনী ভিয়েতনামী রান্না এর সতেজ উপাদান, অল্প তেল ও দুগ্ধজাত দ্রব্য ব্যবহার, আলাদা স্বাদ এবং গুল্ম ও সব্জি প্রধান হওয়ায় ব্যাপকভাবে প্রশংসিত হয়। তাজা গুল্ম ও মাংসের ভারসাম্য ব্যবহার ও নির্দিষ্ট মশলার ব্যবহার ভিয়েতনামী খাবারকে পৃথিবীর অন্যতম স্বাস্থ্যকর রন্ধনশৈলী হিসেবে বিবেচনা করা হয়।
দর্শনগত গুরুত্ব
ভারসাম্য নীতি মেনে চলায় ভিয়েতনামী খাবারে সর্বদা সুগন্ধ, স্বাদ এবং রঙের সমাবেশ ঘটে। ভিয়েতনামী খাবারে সর্বদা পাঁচটি উপাদান উপস্থিত থাকে। মৌলিক এই পাঁচটি উপাদান বা বৈশিষ্ট্য হচ্ছে মশলা (ধাতু), টক (কাঠ), তিতা (আগুন), লবনাক্ততা (পানি) এবং মিষ্টি (মাটি/পৃথিবী)।
জেমস ওয়ান
জেমস ওয়ান হলেন একজন বিখ্যাত লোমহর্ষক চলচ্চিত্র পরিচালক, প্রযোজক, চিত্রনাট্যকার ও কমিক বই লেখক। তিনি পরিচালনা ও প্রযোজনা করেছেন স্ব, ইনসিডিয়াস এবং দ্য কনজ্যুরিং ইউনিভার্স এর মতো ফ্র্যাঞ্চাইজি।
ভিয়েতনামী রন্ধনশৈলী
দর্শনগত গুরুত্ব
ভিয়েতনামী খাবারে পাঁচ ধরনের পুষ্টি থাকেঃ পাউডার, পানি বা তরল, খনিজ উপাদান, প্রোটিন এবং চর্বি। ভিয়েতনামী বাবুর্চীরা তাদের খাবারে পাঁচ ধরনের রঙ আনার চেষ্টা করেঃ সাদা, সবুজ, হলুদ, লাল এবং কালো।
জেমস ওয়ান
ব্যক্তিগত জীবন
২০১৯ সালের ২২ জুনে জেমস ওয়ান তার ইনস্টাগ্রাম অ্যাকাউন্টে ঘোষণা করেন যে রোমানিয়ান-জার্মান অভিনেত্রী ইনগ্রিড বিসুর সাথে তিনি বাগদান করেছেন, এরপর ২০১৯ সালের নভেম্বর মাসেই তারা বিয়ে করেন।
ভিয়েতনামী রন্ধনশৈলী
দর্শনগত গুরুত্ব
ভিয়েতনামী খাবার পঞ্চেন্দ্রিয় দ্বারা উপভোগ করা যায়। খাবারের রঙ চোখকে আকর্ষণ করবে, মুচমুচে উপাদানের শব্দ কানকে আনন্দ দেবে, মশলার পঞ্চপদ জিহবা দ্বরা অনুভুত হবে, গুল্মের সুগন্ধ নাক দ্বারা ঘ্রাণের মাধ্যমে পাওয়া যাবে এবং কিছু কিছু খাবারের অনুভূতি হাতের স্পর্ষ দ্বারা অনুভব করা যাবে। জটিল বা সাধারণ যে ধরনের পদই হোক না কেন ভিয়েতনামী খাবার অবশ্যই উপভোগ্য হয়ে ওঠে।
জেমস ওয়ান
বহিঃসংযোগ
ইন্টারনেট মুভি ডাটাবেজ এ জেমস ওয়ান
ভিয়েতনামী রন্ধনশৈলী
পঞ্চ উপাদান
ভিয়েতনামী রন্ধনশৈলী এশীয় পঞ্চ উপাদান বা উ জিং এবং মহাভুত দ্বারা প্রভাবিত।
সাংস্কৃতিক গুরুত্ব
জীবিত এবং মৃত বিশ্বের মধ্যে সংযোগ হিসাবে লবণ ব্যবহৃত হয়। বিবাহে পূর্ণাংগতা এবং শান্তির কথা নবদম্পতিদের স্মরণ করিয়ে দিতে বন ফু ব্যবহার করা হয়। বিশেষ দিবস যেমন চন্দ্র নতুন বছরে পূর্বপুরুষদের আত্মার উদ্দেশ্যে খাবার উৎসর্গ করা হয়। ভিয়েতনামী সংস্কৃতিতে খাবার রান্না এবং খাওয়া গুরুত্বপূর্ণ ভূমিকা পালন করে। ভিয়েতনামী ভাষায় খাওয়া এন বিবিধ অর্থ বহন করে।
রাজকীয় রন্ধনশৈলী
গুয়েন রাজত্বকালে সমগ্র রাজ্য থেকে ৫০ জন সেরা বাবুর্চিকে থুয়ং থিয়েন বোর্ডের জন্য নির্বাচন করা হয় যারা রাজার জন্যে খাবার প্রস্তুত করবে। প্রতিদিন তিন বেলা খাবার পরিবেশন করা হতো। সকালে ১২ পদ এবং দুপুর ও রাতের জন্য ৬৬ রকমের খাবার পরিবেশন করতে হতো তাদের যার মধ্যে ৫০ রকমের প্রধান খাবার এবং ১৬ রকমের মিষ্টি থাকতো। প্রয়োজ়নীয় একটা খাবার ছিলো পাখির বাসার স্যুপ তো ইয়েন। অন্যান্য খাবারের মধ্যে ছিলো হাঙরের পাখনা ভি কা, আবালনে বাও গু, হরিণের গান নাই, ভালুকের হাতের তে গাউ এবং গন্ডারের চামড়ার দে তে গিয়াক। পানি আসতো হ্যাম লং কূপ, বাউ কুয়োক প্যাগোডা, ক্যাম লো কূপ অথবা হুয়ং নদী থেকে। ভাত রান্নার জন্য মাটির হাড়ি একবার মাত্র ব্যবহার করা হতো। এরপর ভেঙে ফেলে দেওয়া হতো। বাবুর্চি এবং থুয়ং থিয়েন বোর্ড সদস্য ব্যতীত কারোর এসব খাবারের কাছে যাওয়ার অনুমতি ছিলো। রান্না করা খাবার সর্বপ্রথম খোঁজাদের খাওয়ানো হতো, এরপরে রাজার স্ত্রীদের। স্ত্রীরা অতঃপর রাজাকে খাদ্য নিবেদন করতো। রাজা সংগীত মুখর পরিবেশে একা একা খাদ্যগ্রহণ করেন।
রামানন্দ কলেজ
রামানন্দ কলেজ হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরে অবস্থিত একটি উচ্চশিক্ষা প্রতিষ্ঠান। এটিই বিষ্ণুপুর মহকুমার সদর শহরে অবস্থিত একমাত্র সহশিক্ষামূলক ডিগ্রি কলেজ।
ইতিহাস
ঐতিহাসিকভাবে গুরুত্বপূর্ণ বিষ্ণুপুর শহরে উচ্চশিক্ষার একটি কেন্দ্র গড়ে তোলার প্রথম উদ্যোগটি নিয়েছিলেন শহরের বিশিষ্ট স্বাধীনতা সংগ্রামী ও সমাজসেবী রামনলিনী চক্রবর্তী। রামানন্দ কলেজ প্রতিষ্ঠার প্রথম পদক্ষেপটি গ্রহণ করেন কলেজের প্রতিষ্ঠাতা-অধ্যক্ষ তথা পশ্চিমবঙ্গ সরকারের প্রাক্তন মন্ত্রী রাধাগোবিন্দ রায় এবং বিষ্ণুপুর শহর ও বাঁকুড়া জেলার অন্যান্য বিশিষ্ট ব্যক্তিবর্গ। রামনলিনী চক্রবর্তী, বিষ্ণুপুরের কোলে পরিবার, অনিলকুমার ভট্টাচার্য, ফ্রেন্ড’স ইউনিয়ন ক্লাবের সদস্যবৃন্দ ও সাধারণ মানুষের দানে কলেজ প্রতিষ্ঠার তহবিল গঠিত হয়।
বিশিষ্ট সাংবাদিক, সম্পাদক ও গবেষক রামানন্দ চট্টোপাধ্যায়ের (১৮৬৫-১৯৪৩) জন্ম বাঁকুড়া জেলার পাঠকপাড়ায়। তারই নামানুসারে এই কলেজটির নামকরণ করা হয়। উল্লেখ্য, রামানন্দ চট্টোপাধ্যায় ছিলেন মডার্ন রিভিউ নামে একটি উচ্চশ্রেণীর অলংকৃত মাসিক ইংরেজি পত্রিকা এবং প্রবাসী নামে একটি বাংলা সংবাদপত্রের সম্পাদক, প্রকাশক ও মালিক। অবশ্য সারা জীবন সম্পাদনার কাজে আত্মনিয়োগ করলেও তিনি একাধিক সমাজ সংস্কারমূলক আন্দোলনের সঙ্গেও জড়িত ছিলেন।
১৯৪৫ সালে কলেজ প্রতিষ্ঠার পর থেকেই এটি স্থানীয় জনসাধারণ, এমনকি দূরবর্তী গ্রামীণ এলাকার ছাত্রছাত্রীদের মধ্যে উচ্চশিক্ষা বিস্তারে গুরুত্বপূর্ণ ভূমিকা গ্রহণ করেছিল। গ্রামীণ এলাকার ছাত্রছাত্রীরা কলেজের ছাত্রাবাসে ও বিষ্ণুপুরে ভাড়াবাড়িতে থেকে পড়াশোনা করেন। প্রতিষ্ঠার সময় কলেজটি ছিল কলকাতা বিশ্ববিদ্যালয় কর্তৃক অনুমোদিত। পরে এটি বর্ধমান বিশ্ববিদ্যালয়ের অধীনে আসে। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত। রামানন্দ কলেজ ইউজিসি ইউ/এস ২এফ ও ১২বি কর্তৃক স্বীকৃত। প্রাক-স্বাধীনতা যুগের কলেজ হওয়ায় এটি বিশ্ববিদ্যালয় মঞ্জুরি কমিশন (ইউজিসি) ও বর্ধমান বিশ্ববিদ্যালয়ের পূর্ববর্তী শিক্ষাপ্রতিষ্ঠান। ২০০৭ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজকে ন্যাক খ++ গ্রেড (অর্জিত স্কোর ৮৩.১৫) প্রদান করে।
রামানন্দ কলেজের শিক্ষকেরা পশ্চিমবঙ্গ কলেজ সার্ভিস কমিশন থেকে নিযুক্ত হন।
এ কে এম বজলুর রহমান
এ কে এম বজলুর রহমান (১৯৩০ – ৮ ফেব্রুয়ারি ১৯৮৮) ছিলেন বাংলাদেশের মুক্তিযুদ্ধা, রাজনীতিবিদ ও ভাষাসৈনিক। স্বাধীনতা ও মুক্তিযুদ্ধে অবদানের জন্য তিনি ২০২১ সালে স্বাধীনতা পুরস্কারে ভূষিত হন।
রাজনৈতিক জীবন
এ কে এম বজলুর রহমান ছাত্রজীবনেই রাজনৈতিতে প্রবেশ করেন। তিনি ১৯৪৮ সালে পূর্ব পাকিস্তান ছাত্রলীগের প্রতিষ্ঠাতা সদস্য ছিলেন। ২৩ জুন ১৯৪৯ সালে রোজ গার্ডেনে অনুষ্ঠিত আওয়ামী মুসলিম লীগের সভায় কারাবন্দি শেখ মুজিবুর রহমানের মুক্তির দাবিতে স্লোগান দেন। ১৯৫০ সালে শ্রমিক নেতা আইএলএর গভর্ণর বোর্ডের সদস্য ফয়েজ আহমেদের সঙ্গে তিনি শ্রমিক আন্দোলনে অংশগ্রহণ করেন। সুতাকল, পাটকল ও জাহাজী শ্রমিকদের ট্রেড ইউনিয়ন সংগঠনে তিনি অগ্রণী ভূমিকা পালন করেন। তিনি ১৯৫২ সালে নারায়ণগঞ্জ মহকুমা ছাত্রলীগের সেক্রেটারি ছিলেন। ২১ ফেব্রুয়ারি ১৯৫২ সালে রাষ্ট্রভাষা বাংলার দাবিতে নারায়ণগঞ্জের চাষাঢ়া মোড়ে পুলিশের সঙ্গে সংঘর্ষে তিনি নেতৃত্ব দেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন।
মুক্তিযুদ্ধে অবদান
এ কে এম বজলুর রহমান মুক্তিযুদ্ধের সময় বাংলাদেশ সরকারের ইয়ুথ মুভমেন্টের ডেপুটি ডাইরেক্টরের দায়িত্ব পালন করেন এবং আগরতলায় ১৭টি গেরিলা ও যুব প্রশিক্ষণ কেন্দ্র প্রতিষ্ঠায় অবদান রাখেন। পরে তিনি দেশে এসে মুক্তিযুদ্ধে সক্রিয়ভাবে অংশগ্রহণ করেন।
জাখসেন
জাখসেন (Freistaat Sachsen; আ-ধ্ব-ব: ˈfʁaɪ̯ʃtaːt ˈzaksən ফ্রাইষ্টাট্‌ যাখ্‌সেন্‌; "জাখসেন মুক্ত রাজ্য") জার্মানির ষোলটি অঙ্গরাজ্যের একটি। জার্মানির ব্রান্ডেনবুর্গ, জাখসেন-আনহাল্ট, ট্যুরিঙেন ও বাভারিয়া নামক রাজ্যগুলির সাথে এই রাজ্যের সীমানায রয়েছে। এছাড়া পোল্যান্ড এবং চেক প্রজাতন্ত্র রয়েছে এর সীমানায়। জাখসেনের রাজধানী নগরীর নাম ড্রেসডেন। আয়তনের দিক থেকে এটি জার্মানির দশম বৃহত্তম রাজ্য। এর আয়তন ১৮,৪১৩ বর্গ কিলোমিটার এবং জনসংখ্যা ৪৩ লক্ষ। জনসংখ্যার দিক থকে এটি জার্মানির ষষ্ঠ বৃহত্তম রাজ্য।
অতীতে জাখসেন ইউরোপের জার্মানভাষী অঞ্চলের অংশ ছিল। এর ইতিহাস একশত বছরেরও বেশি সময় ধরে রচিত। এটি একটি মধ্যযুগীয় ডিউকরাজ্য, পুণ্য রোমান সাম্রাজ্যের ইলেক্টোরেট, একবার স্বতন্ত্র রাজ্য এবং দুইবার প্রজাতন্ত্র ছিল।
বর্তমান জাখসেন রাজ্যের সীমানা পুরনো জাখসেনের থেকে আলাদা। পুরনো জাখসেনতে জ্যাক্সোন্সরা বাস করতো। পুরনো জাখসেনের এলাকা থেকে বর্তমান জার্মানির লোয়া জাখসেন এবং জাখসেন-আনহাল্ট প্রতিষ্ঠিত হয়েছে।
অর্থনীতি
জাখসেনের অর্থনীতি সাবেক পূর্ব জার্মান রাজ্যগুলোর মধ্যে অন্যতম শক্তিশালী। ২০১০ সালে জাখসেনের অর্থনৈতিক প্রবৃদ্ধি ছিল ১.৯%। কিন্তু টা সত্ত্বেও জাখসেনতে বেকারত্ব বিদ্যমান। এখানে বিনিয়োগ অপেক্ষাকৃত কম। জাখসেনের প্রকাশনা ও পোর্সেনিল শিল্প প্রসিদ্ধ। স্থানীয় সরকার জাখসেনের পর্যটন শিল্পের বিকাশে বিভিন্ন কার্যক্রম গ্রহণ করছে। ২০১০ সালে জাখসেনের বেকারত্বের হার ছিল ১১.৯%। জার্মানির পুণএকত্রীকরণের আগে বেকারত্বের হার জাখসেনতে ছিল ১২% এবং সমগ্র জার্মানিতে ছিল ৭.৭%। তবে ২০১২ সালে জাখসেনের বেকারত্বের হার সর্বনিম্ন ৮.৮%-এ পৌছেছিল।
ধর্ম
২০০৯ সাল নাগাদ জাখসেনের ২০.৫% মানুষ জার্মান ইভাঞ্জেলিক্যাল মণ্ডলীতে বিশ্বাসী। ৩.৬% মানুষ ক্যাথলিক মণ্ডলীতে বিশ্বাসী এবং বাকি ৭৫.৯% মানুষ অন্যান্য ধর্মে বিশ্বাসী কিংবা নাস্তিক।
রাউটার
right|thumb|লিঙ্কসিস এর রাউটার রাউটার একটি গুরুত্বপূর্ণ যন্ত্র, যা হার্ডওয়্যার ও সফটওয়্যারের সমন্বয়ে তৈরি। এটি নেটওয়ার্ক তৈরির কাজে ব্যবহার করা হয়। রাউটার হচ্ছে একটি নেটওয়ার্কিং ডিভাইস যা বিভিন্ন নেটওয়ার্কের মধ্য দিয়ে ডাটা প্যাকেট তার গন্তব্যে কোন পথে যাবে তা নির্ধারণ করে। ডেটা প্যাকেট হচ্ছে ডেটার ব্লক বা ডেটার সমষ্টি। রাউটার ডেটা প্যাকেটগুলোকে গন্তব্যে পৌঁছে দেওয়ার ক্ষেত্রে সবচেয়ে কম দূরত্বের পাথ (path) ব্যবহার করে। রাউটার ইন্টারনেটে “ট্রাফিক ডিরেক্টিং” এর কাজ সম্পন্ন করে। সাধারণভাবে, একাধিক নেটওয়ার্কের সমন্বয়ে গঠিত আন্তঃ নেটওয়ার্কের মধ্য দিয়ে একটি ডাটা প্যাকেটকে এক রাউটার থেকে অন্য রাউটারে পাঠানো হয় যতক্ষণ পর্যন্ত না এটি তার গন্তব্যে পৌঁছে যায়।
একটি রাউটার বিভিন্ন নেটওয়ার্কের দুই বা তার অধিক ডাটা লাইনের সাথে যুক্ত থাকে। (রাউটারের কাজ নেটওয়ার্ক সুইচের বিপরীত, সুইচ বিভিন্ন ডাটা লাইনকে একটি নেটওয়ার্কের মাধ্যমে যুক্ত করে)। যখন একটি ডাটা প্যাকেট এই লাইনগুলোর একটিতে পৌঁছে, তখন রাউটার এর চূড়ান্ত গন্তব্য জানার জন্য প্যাকেটের তথ্য পড়ে। এরপর এর রাউটিং টেবিল বা রাউটিং পলিসিতে থাকা তথ্যের সাহায্যে প্যাকেটটিকে তার গন্তব্যের পরবর্তী নেটওয়ার্কে পাঠিয়ে দেয়। এর ফলে আন্তঃ নেটওয়ার্কের একটি আস্তরণ তৈরি হয়।
সবচেয়ে পরিচিত রাউটারগুলো বাসা-বাড়ি এবং ছোট অফিসে ব্যবহৃত হয়। এগুলো শুধু ডাটা পাস করতে পারে, যেমন-ওয়েব পৃষ্ঠা, ই-মেইল, আইএম এবং হোম কম্পিউটার ও ইন্টারনেটের মধ্যকার ভিডিও। রাউটারের একটি উদাহরণ হতে পারে স্বত্বাধিকারী ক্যাবল বা ডিএসএল রাউটার যেটি একটি আইএসপি এর মাধ্যমে ইন্টারনেটের সাথে সংযুক্ত করে। আরও জটিল রাউটার, যেমন এন্টারপ্রাইজ রাউটার, বড় ব্যবসা বা আইএসপি নেটওয়ার্ককে শক্তিশালী কেন্দ্রীয় রাউটারের সাথে সংযুক্ত করে। এই কেন্দ্রীয় রাউটার ডাটাকে অপটিক্যাল ফাইবার লাইনের মধ্য দিয়ে দ্রুতগতিতে ইন্টারনেটে প্রেরণ করে। যদিও রাউটার সাধারণত একটি হার্ডওয়্যার ভিত্তিক ডিভাইস, তবুও সফটওয়্যার ভিত্তিক রাউটারের ব্যবহার দিন দিন বৃদ্ধি পাচ্ছে।
৩৪০-এর দশক
এটি গ্রেগরীয় বর্ষপঞ্জী অনুযায়ী ৩৪০-এর দশক। এটি শুরু হয়েছে ১লা জানুয়ারি, ৩৪০ থেকে এবং শেষ হয়েছে ৩১ ডিসেম্বর, ৩৪৯ তারিখে।
শেখ রেহানা
শেখ রেহানা (জন্ম: ১৩ সেপ্টেম্বর ১৯৫৫ ) বাংলাদেশের জাতির জনক এবং সাবেক রাষ্ট্রপতি শেখ মুজিবুর রহমানের কনিষ্ঠা কন্যা। তিনি বর্তমান প্রধানমন্ত্রী শেখ হাসিনার একমাত্র বোন।
জন্ম ও কৈশোর
১৯৫৫ সালের ১৩ সেপ্টেম্বর ঢাকার মিটফোর্ড হাসপাতালে জন্মগ্রহণ করেন। মেট্রিক পরীক্ষার মেধাতালিকায় নারী মধ্যে অষ্টম স্থান অধিকার করেন তিনি। পরবর্তীতে ইন্টারমিডিয়েট পরীক্ষা দেওয়া হয়নি তার।
পঁচাত্তর পরবর্তীকালে
১৫ আগস্ট ১৯৭৫ সালে শেখ মুজিবুর রহমান ও তার পরিবার নিহত হয়। তখন তিনি বড় বোন শেখ হাসিনাকে সাথে নিয়ে জার্মানি পরিদর্শনে গিয়েছিলেন। এই ঘটনার পর তিনি যুক্তরাজ্যে 'রাজনৈতিক আশ্রয়' প্রার্থনা করেন। ব্রিটিশ সরকার তার প্রার্থনা মঞ্জুর করেন ও সেখানেই অদ্যাবধি অবস্থান করছেন শেখ রেহানা। মাঝে মাঝে বাংলাদেশে কিছুদিনের জন্য অবস্থান করেন।
সরকারী বাড়ী বরাদ্দ
২০০১ সালে তৎকালীন শেখ হাসিনা সরকার কর্তৃক বঙ্গবন্ধু কন্যা শেখ রেহানাকে ঢাকার ধানমন্ডির ৬ নম্বর রোডের ২১ নম্বর বাড়ীটি সরকারীভাবে বরাদ্দ দেয়া হয় এবং তিনি তা নগদ মূল্যে ক্রয় করেন। পরবর্তীতে ২০০৫ সালে খালেদা জিয়া'র নেতৃত্বাধীন চারদলীয় জোট সরকার তার বাড়ীর অধিকার কেড়ে নিয়ে সেখানে ধানমন্ডি থানা হিসেবে ব্যবহারের অনুমতি প্রদান করেন। ফলে বাড়ীর অধিকার ফিরে পাবার জন্যে ২০০৬ সালের ২৪ জানুয়ারি আইনি লড়াইয়ে নামেন তিনি। কিন্তু উৎসর্গ করার মানসিকতা থেকে তিনি আর রীট পরিচালনা করতে চান না বা বাড়ী ফেরত পেতে চান না বলে ৮ আগস্ট, ২০১১ তারিখের আবেদনে উল্লেখ করেন।
৩৫০-এর দশক
এটি গ্রেগরীয় বর্ষপঞ্জী অনুযায়ী ৩৫০-এর দশক। এটি শুরু হয়েছে ১লা জানুয়ারি, ৩৫০ থেকে এবং শেষ হয়েছে ৩১ ডিসেম্বর, ৩৫৯ তারিখে।
লুক্সেমবুর্গের ইতিহাস
লুক্সেমবুর্গের ইতিহাস হ'ল তার ভৌগোলিক অঞ্চল নিয়ে গঠিত লুক্সেমবুর্গ দেশের ইতিহাস।
যদিও এর লিপিবদ্ধ ইতিহাস প্রাচীন রোমে পাওয়া যায় তবে মনে করা হয় লুক্সেমবুর্গের যথাযথ ইতিহাসের সূচনা হয়েছিল ৯১৫ সালে। নিম্নলিখিত পাঁচ শতাব্দীতে শক্তিশালী লুক্সেমবুর্গ হাউস এর উত্থাণ হয়েছিল কিন্তু এর বিলুপ্তি দেশটির স্বাধীনতার অবসান ঘটিয়ে ছিল। বারগুন্ডিয়ান শাসনের একটি সংক্ষিপ্ত সময়ের পরে দেশটি ১৪৭৭ সালের দিকে হাবসবার্গ এর দখলে চলে যায়।
আশি বছরের যুদ্ধের পরে লুক্সেমবুর্গ দক্ষিণ নেদারল্যান্ডস এর একটি অংশে পরিণত হয় যা ১৭১৩ সালে হাবসবার্গ বংশের অস্ট্রিয়ান শাখার অধীনে চলে যায়। ফরাসি বিপ্লবের  পরে ১৮১৫ সালের প্যারিস চুক্তি অনুসারে লুক্সেমবুর্গকে নেদারল্যান্ডস এর সাথে একটি পারসোনাল ইউনিয়ন এর অন্তর্গত গ্র্যান্ড ডুচে -তে রূপান্তরিত করা হয়। এই চুক্তির ফলে দ্বিতীয় বার লুক্সেমবুর্গের বিভাজন ঘটে যার প্রথমটি হয়েছিল ১৬৫৮ সালে এবং পরেরটি ১৮৩৯ সালে। যদিও এই চুক্তির ফলে লুক্সেমবুর্গ অঞ্চলের অনেক হ্রাস প্রাপ্তি ঘটে তবুও পরবর্তীকালে তার আনুষ্ঠানিক স্বাধীনতা প্রতিষ্ঠিত হয় যা নিশ্চিত হয় ১৮৬৭ সালের লুক্সেমবুর্গের সঙ্কট কালে।
পরবর্তী দশকগুলিতে লুক্সেমবুর্গ জার্মানির আরও প্রভাব ক্ষেত্র এর অধীনে এসে পড়ে। বিশেষ করে ১৮৯০ সালে পৃথক শাসনকেন্দ্র তৈরির পরে। জার্মানি একে দখলে রাখে ১৯১৪ থেকে ১৯১৮ সাল অবধি এবং আবারও ১৯৪০ থেকে ১৯৪৪ অবধি। দ্বিতীয় বিশ্বযুদ্ধ শেষ হওয়ার পর থেকে লুক্সেমবুর্গ বিশ্বের অন্যতম ধনী দেশ হয়ে ওঠে। লুক্সেমবুর্গ এখন উন্নত আর্থিক পরিষেবা খাত, রাজনৈতিক স্থিতিশীলতা এবং ইউরোপীয় সংহতিকরণ দ্বারা এক কৃতকর্মা রাষ্ট্র।
প্রথম ইতিহাস
এখনকার লুক্সেমবুর্গের আওতাভুক্ত অঞ্চলটিতে প্রায় ৩৫,০০০ বছর পূর্বের প্যালিওলিথিক বা পুরাতন প্রস্তর যুগের আদিম বাসিন্দাদের বসবাসের প্রমাণ পাওয়া গেছে। এই সময়কালের প্রাচীনতম নিদর্শন স্বরূপ সজ্জিত হাড় পাওয়া গিয়েছে ওয়েটরেঞ্জ-এ।
তবে সভ্যতার প্রথম প্রকৃত প্রমাণ পাওয়া গেছে খ্রিস্টপূর্ব ৫ম সহস্রাব্দ বা নতুন প্রস্তর যুগের কিছু গৃহের নিদর্শন। লুক্সেমবুর্গের দক্ষিণে গ্রেভেনম্যাচার, ডিইকিরিখ, অ্যাসপেল্ট এবং ওয়েইলার-লা-ট্যুর এ নমুনাগুলির সন্ধান পাওয়া গেছে। আবাসগুলির মূল কাঠামো গাছের কাণ্ড, কাদা-মাটি লেপা দেওয়াল এবং থ্যাঁতলানো খাগড়া বা খড়ের ছাদের সংমিশ্রণে তৈরি হয়েছিল। এই সময়ের মৃৎশিল্পের নিদর্শন রেমারসচেন এর নিকটে পাওয়া গেছে।
লুক্সেমবুর্গে ব্রোঞ্জ যুগের শুরুর খুব বেশি নিদর্শন পাওয়া যায় নি। খ্রিস্টীয় ত্রয়োদশ থেকে অষ্টম শতাব্দীর মধ্যবর্তী সময়ের বেশ কয়েকটি স্থানের আবাসে মৃৎশিল্প, ছুরি এবং গয়নার নিদর্শন পাওয়া গেছে। এই সব স্থানগুলির মধ্যে নোসপেল্ট, ডালহেইম, মোম্পাচ এবং রেমারসচেন অন্তর্ভুক্ত রয়েছে।
বর্তমানে লুক্সেমবুর্গে লৌহ যুগ সময়কালের সেল্টিকরা বাস করত (প্রায় খ্রিস্টপূর্ব ৬০০ খ্রিস্টাব্দ থেকে ১০০ খ্রিস্টাব্দ অবধি)। গাউল উপজাতি বর্তমানে লা টেন পিরিয়ড-এর পরে এবং পরবর্তী সময়ে লুক্সেমবুর্গে বসবাসকারী ট্রেভেরি নামে পরিচিত ছিল। তারা খ্রিস্টপূর্ব প্রথম শতাব্দীতে সমৃদ্ধির উচ্চতর শিখরে পৌঁচেছিল। এখনকার লুক্সেমবুর্গের দক্ষিণে, পশ্চিম জার্মানি এবং পূর্ব ফ্রান্সে মোসেলে উপত্যকা এর নিকটে তারা ওপিডা নামের লৌহ যুগের বেশ কয়েকটি দুর্গ-বসতি স্থাপন করেছিল। এই সময়কালের বেশিরভাগ প্রত্নতাত্ত্বিক প্রমাণ সমাধিগুলিতে আবিষ্কৃত হয়েছে যার অনেকগুলি টাইটেলবার্গ -এর সাথে ঘনিষ্ঠভাবে জড়িত। ওখানের একটি ৫০ হেক্টর জমিতে এই সময়ের আবাসন এবং হস্তশিল্প সম্পর্কে অনেক কিছু নিদর্শনের দর্শণ মেলে।
এই অঞ্চলে জুলিয়াস সিজার এর অধীনস্থ রোমানরা খ্রিস্টপূর্ব ৫৩ সালে তাদের বিজয় এবং দখল সম্পন্ন করে। বর্তমান লুক্সেমবুর্গ অঞ্চল সম্পর্কে প্রথম পরিচিত উল্লেখটি জুলিয়াস সিজার তাঁর "গ্যালিক যুদ্ধের বিবরণী"-তে লিখেছিলেন। গ্যালিক উপজাতি এর চেয়ে বেশিরভাগ ট্রেভেরি রোমানদের সাথে আরও বেশি সমন্বয় সাধন ক'রে রোমান সভ্যতার সাথে খাপ খাইয়ে নিয়েছিল। খ্রিস্টীয় প্রথম শতাব্দীতে দুটি বিদ্রোহ হলেও স্থায়ীভাবে রোমের সাথে তাদের সৌহার্দ্যপূর্ণ সম্পর্কের ক্ষতি হয়নি। ট্রেভেরির ভূমিটি প্রথমে গ্যালিয়া সেল্টিকার অংশে ছিল। তবে ৯০ খ্রিস্টাব্দে ডোমিশিয়ান সংস্কারের মাধ্যমে একে গ্যালিয়া বেলজিকার সাথে যোগ করা হয়েছিল।
চতুর্থ শতাব্দী থেকে গ্যালিয়া বেলজিকায় জার্মানিক ফ্রাঙ্কদের অনুপ্রবেশ শুরু হয় এবং ৪০৬ খ্রিস্টাব্দে রোম অঞ্চলটিকে পরিত্যাগ করে। ৪৮০-এর দশকের মধ্যে লুক্সেমবুর্গে পরিণত হওয়ার অঞ্চলটি অস্ট্রাসিয়ার মেরোভিঞ্জিয়ার অংশ হয় এবং অবশেষে ক্যারোলিঞ্জিয়ান সাম্রাজ্য এর মূল ভূখণ্ডের অংশ হয়ে ওঠে। ভার্দু চুক্তি (৮৪৩) অনুসারে এটি মধ্য ফ্রানসিয়া এবং ৮৫৫ সালে লোথারিনজিয়া-এর অংশে আসে। ৯৫৯ সালে পরবর্তী বিভাগের সাথে সাথে এটি পবিত্র রোমান সাম্রাজ্যের অন্তর্গত ডুচি অফ আপার লরেন এর ভাগে আসে।
ম্যাস র‍্যাপিড ট্রানজিট (সিঙ্গাপুর)
সিঙ্গাপুরের এমআরটি অবকাঠামোটি অর্ধ- জাতীয়করণকৃত অপারেটিং ফ্রেমওয়ার্ক অনুসারে নির্মিত, পরিচালিত এবং পরিচালনা করা হয়, যেখানে লাইনগুলি নির্মিত হয় সিঙ্গাপুর সরকারের একটি বিধিবদ্ধ বোর্ড ল্যান্ড ট্রান্সপোর্ট অথরিটির মালিকানাধীন সম্পদ হিসেবে। ভূমি পরিবহন কর্তৃপক্ষ এসএমআরটি কর্পোরেশন এবং এসবিএস ট্রানজিট হিসাবে লাভজনক কর্পোরেশনগুলিতে অপারেটিং ছাড়পত্র বরাদ্দ করে। এই অপারেটরগুলি বাস এবং ট্যাক্সি পরিষেবাগুলি চালায়, পাবলিক ট্রান্সপোর্ট পরিষেবাগুলির সম্পূর্ণ সংহতকরণের সুবিধার্থে।
২০১৯ সালের নভেম্বর পর্যন্ত, এমআরটি নেটওয়ার্ক স্ট্যান্ডার্ড গেজ রুটে, ঘিরে রয়েছে, যাতে ১২ টি স্টেশন চালু রয়েছে, এটি পাঁচটি লাইনে ছড়িয়ে রয়েছে। চলমান দীর্ঘায়নের ফলে বিদ্যমান লাইনগুলিতে এবং নতুন লাইন নির্মাণের ফলস্বরূপ ২০৪০ সালের মধ্যে নেটওয়ার্কটি প্রায়  দৈর্ঘ্যে প্রসারিত হবে বলে আশা করা হচ্ছে। সম্পূর্ণ স্বয়ংক্রিয়ভাবে উত্তর পূর্ব, সার্কেল এবং ডাউনটাউন লাইনগুলির পাশাপাশি আসন্ন থমসন-ইস্ট কোস্ট, জুরং অঞ্চল এবং ক্রস দ্বীপপুঞ্জের মিলিত দৈর্ঘ্য নিয়ে এমআরটিকে বিশ্বের দীর্ঘতম মেট্রো ব্যবস্থা হওয়ার গৌরব অর্জন করেছে। এটি একটি সম্পূর্ণ স্বয়ংক্রিয় নেটওয়ার্ক।   এমআরটি পাঞ্জাং, সেনকাং এবং পানগোল টাউনশিপগুলিতে অল্প সংখ্যক স্থানীয় লাইট রেল ট্রানজিট (এলআরটি) নেটওয়ার্ক দ্বারা পরিপূরক, যা এমআরটি স্টেশনগুলোর সাথে এইচডিবি পাবলিক হাউজিং এস্টেটের সংযোগ আছে। আভ্যন্তরীণ ভারী এবং হালকা রেল নেটওয়ার্কের দৈর্ঘ্য    এবং ১৫৭টি স্টেশন চালু রয়েছে।
নিরাপত্তা
অপারেটর এবং কর্তৃপক্ষ জানিয়েছে যে যাত্রীদের সুরক্ষা নিশ্চিত করার জন্য অসংখ্য ব্যবস্থা নেওয়া হয়েছিল, এবং এসবিএস ট্রানজিট এর উদ্বোধনের আগে এবং পরে চালকবিহীন উত্তর-পূর্ব লাইনে সুরক্ষা সতর্কতা প্রচার করেছিল। সুরক্ষা প্রচারণার পোস্টারগুলি ট্রেন এবং স্টেশনগুলিতে সর্বাধিক দৃশ্যমান এবং অপারেটরগুলি প্রায়শই যাত্রীদের এবং ট্রেনের অপেক্ষায় থাকা যাত্রীদের কাছে সুরক্ষা ঘোষণা প্রচার করে। অগ্নি নির্বাপক সুরক্ষা মানসমূহ মার্কিন জাতীয় ফায়ার প্রোটেকশন অ্যাসোসিয়েশনের কঠোর নির্দেশাবলীর সাথে সামঞ্জস্যপূর্ণ।
পাইন্দং উচ্চ বিদ্যালয়
পাইন্দং উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
গোলাকান্দাইল ইউনিয়ন
ইতিহাস
১৯৩০ সালে ব্রিটিশ সরকার রূপগঞ্জ উপজেলার বর্তমান গোলাকান্দাইল ইউনিয়ন পরিষদ এলাকাকে নিয়ে সব প্রথম গোলাকান্দাইল ইউনিয়ন বোর্ড গঠন করে পরবতীতে ১৯৪৮ সালে পাকিস্তান সরকার তার নাম পরিবতন করে ইউনিয়ন কাউন্সিল রাখে। তারপর আবার ১৯৬২ সালে গোলাকান্দাইল ইউনিয়নের আংশিক এলাকাকে পরিবর্তন করে নতুন করে গোলাকান্দাইল ইউনিয়ন গঠন করে। তখন গোলাকান্দাইল ইউনিয়নের সীমানা ছোট হয়ে যায় এবং এখানে ২৫ গ্রাম এবং ১২ টি মৌজা থাকে।
পাইন্দং উচ্চ বিদ্যালয়
ইতিহাস
১৯৬২ সালে এটি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য জনাব মোহাম্মদ সিরাজুল ইসলাম কে সভাপতি করে ১২ সদস্যের একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক গোবিন্দ দাশ । এছাড়া আরো ১৩ জন শিক্ষক-শিক্ষিকা এ প্রতিষ্ঠানে কর্মরত আছেন।
শিক্ষা কার্যক্রম
এ বিদ্যালয়ে সহ-শিক্ষা ব্যবস্থা রয়েছে। বর্তমানে ৬ শতাধিক শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৭৫%।
তথ্যসূত্র
[২] https://www.banglapostbd.com/news/42041
রেডিও ফ্রিকোয়েন্সি আইডেন্টিফিকেশন
রেডিও ফ্রিকোয়েন্সি আইডেন্টিফিকেশন (আরএফআইডি) স্বয়ংক্রিয়ভাবে তড়িচ্চুম্বকীয় ক্ষেত্র ব্যবহার করে ট্যাগকৃত কোন বস্তুকে খুঁজে পেতে বা চিনহিত করতে ব্যবহার করা হয়। ট্যাগ বা চিপটিতে ইলেক্ট্রনিক তথ্য সংরক্ষণ করে রাখা হয়। প্রতিটি ছোট চিপ সর্বোচ্চ ২০০০ বাইট তথ্য রাখার ধারণক্ষমতা রাখে। এটি সাধারণত দেখতে ক্রেডিট কার্ডের মত পাতলা হয়ে থাকে। এতে ছোট একটি ইলেকট্রনিক ডিভাইস থাকে, যাতে খুব ছোট একটি চিপ, একটি কয়েল ও অ্যান্টেনা থাকে।
গণেশ বসু
গণেশ বসু (জন্মঃ ১লা ডিসেম্বর, ১৯৪০) একজন ভারতীয় বাঙালি লেখক ও কবি। তিনি ২০০৬ সালে মঙ্গলাচরণ স্মৃতি পুরস্কার লাভ করেন।
জীবন
কবি গণেশ বসু জন্মগ্রহন করেন অবিভক্ত বাংলার বরিশাল জেলার দেহেরগতি গ্রামে, মামার বাড়িতে। পৈতৃক নিবাস বরিশালেরই চাঁদশি গ্রাম। গণেশ বসুর ঠাকুরদা অন্নদাচরণ বসু মজুমদার ছিলেন জমিদার। তাঁর পঞ্চম পুত্র সুমন্তনাথ বসু মজুমদার হলেন কবির পিতা। মাতার নাম পারুলদেবী। দেশভাগের পর সুমন্তনাথ বসু মজুমদার সপরিবারে ভিটেমাটি ছেড়ে কলকাতায় চলে আসেন। শরণার্থী হিসেবে দুঃখ-কষ্ট, অভাব-অনটনের মধ্য দিয়ে তাঁদের দিন কাটে। পরিবারের কিছুটা আর্থিক সুরাহা করতে কবিও ছেলেবেলা থেকেই কাজে নেমে পড়েন। প্রথমদিকে ঠোঙা বানিয়ে দোকানে বিক্রি করতেন, তারপর টিউশন পড়ানো শুরু করেন।
শিক্ষা ও কর্মজীবন
গণেশ বসুর পড়াশোনা শুরু হয় দেশপ্রাণ বীরেন্দ্রনাথ ইনস্টিটিউশনে। তারপর চারুচন্দ্র কলেজে। তারপর কলকাতা বিশ্ববিদ্যালয় থেকে এম.এ. পাস করেন। তিনি কিছুকাল 'অমৃত' সাপ্তাহিকে কাজ করেছেন। পরে ব্যারাকপুর রাষ্ট্রগুরু সুরেন্দ্রনাথ কলেজে অধ্যাপনার কাজে যোগ দেন।
মতাদর্শ ও সাহিত্যাদর্শ
ব্যক্তিগত জীবনে তিনি মার্কসীয় দর্শনে বিশ্বাসী। কমিউনিস্ট পার্টির সদস্যও হয়েছিলেন। কবিতায় তাঁর এই মতাদর্শের ছাপ লক্ষ্য করা যায়। খাদ্য আন্দোলনের প্রেক্ষাপটে লেখা 'সমুদ্রমহিষ' কবিতাটি তাঁকে বিপুল খ্যাতি এনে দেয়। এই কবিতাটি পড়ে স্বয়ং বিষ্ণু দে একটি আস্ত কবিতা লিখে কবিকে অভিনন্দন জানিয়েছিলেন । কবি সুভাষ মুখোপাধ্যায় সম্পাদিত 'স্বাধীনতা-পরবর্তী ভারতীয় কবিতা'(১৯৭৩) শীর্ষক কাব্য সংকলনে কবিতাটি স্থান পেয়েছিল। এমনকি কলকাতা বিশ্ববিদ্যালয়ের বাংলা বিভাগের পাঠক্রমেও এটি ছিল একসময়।
উল্লেখযোগ্য সাহিত্যকর্ম
গণেশ বসুর মোট কাব্যগ্রন্থ ১২টি।
পুরস্কার ও সম্মাননা
গণেশ বসু ২০০৬ খ্রিস্টাব্দে মঙ্গলাচরণ স্মৃতি পুরস্কার লাভ করেন।
ইয়াজউদ্দিন আহম্মেদ
'''অধ্যাপক ড. ইয়াজউদ্দিন আহম্মেদ''' (১লা ফেব্রুয়ারি ১৯৩১ - ১০ই ডিসেম্বর ২০১২) ছিলেন বাংলাদেশের একজন সাবেক রাষ্ট্রপতি। তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগের অবসরপ্রাপ্ত অধ্যাপক। ১৯৫২ সালের ভাষা আন্দোলনে তিনি সক্রিয় ভূমিকা পালন করেন। তিনি বাংলাদেশের তত্ত্বাবধায়ক সরকারের প্রধান হিসেবে অতিরিক্ত দায়িত্ব পালন করেছেন। ২০০৬ সালের ২৯ অক্টোবর তিনি এই পদে অধিষ্ঠিত হবার জন্য শপথ গ্রহণ করেন। পরে জরুরী আইন জারি করে ২০০৭ সালের ১২ জানুয়ারি তিনি এই পদ ছেড়ে দেন। এই পদে তার স্থলাভিষিক্ত হন বিশ্ব ব্যাংকের সাবেক পরিচালক ও বাংলাদেশ ব্যাংকের সাবেক গভর্নর ড. ফখরুদ্দীন আহমদ। ২০০৯ সালের ১২ ফেব্রুয়ারি জিল্লুর রহমান বাংলাদেশের রাষ্ট্রপতি হিসেবে শপথ নিলে ইয়াজউদ্দিন আহম্মেদের কার্যকাল সমাপ্ত হয়।
অ্যালেক কেলাওয়ে
অ্যালেক কেলাওয়ে (১৮৯৪-১৯৭৩) ছিলেন একজন দক্ষিণ আফ্রিকান বংশোদ্ভূত অভিনেতা, অস্ট্রেলিয়ান থিয়েটার এবং চলচ্চিত্রে তার কাজের জন্য সবচেয়ে বেশি পরিচিত। তিনি পরিচালক কেন জি হলের জন্য বেশ কয়েকটি চরিত্রের ভূমিকা পালন করেছেন। তিনি সিসিল কেল্লাওয়ের ভাই ছিলেন। তিনি ভাউডেভিলে একজন প্রযোজক হিসাবেও কাজ করেছিলেন এবং সিনেসাউন্ড প্রোডাকশনে ট্যালেন্ট স্কুল চালাতে সাহায্য করেছেন।
ইয়াজউদ্দিন আহম্মেদ
শিক্ষা
১৯৪৮ সালে ইয়াজউদ্দিন আহম্মেদ মুন্সীগঞ্জ উচ্চ বিদ্যালয় থেকে মেট্রিক পাশ করেন এবং ১৯৫০ সালে মুন্সীগঞ্জ হরগঙ্গা কলেজ থেকে ইন্টারমেডিয়েট পাশ করেন। ঢাকা বিশ্ববিদ্যালয় থেকে ১৯৫০ ও ১৯৫২ সালে যথাক্রমে বি.এস.সি ও এম.এস.সি পাশ করেন। যুক্তরাষ্ট্রের উইসকোন্সিন বিশ্ববিদ্যালয় থেকে তিনি ১৯৫৮ ও ১৯৬২ সালে যথাক্রমে এম.এস. ও পিএইচডি ডিগ্রি লাভ করেন।
কর্মজীবন
ইয়াজউদ্দিন আহম্মেদ ১৯৬৩ সালে ঢাকা বিশ্ববিদ্যালয়ে একজন সহকারী অধ্যাপক হিসেবে যোগ দেন। তিনি ১৯৬৪ সালে সহযোগী অধ্যাপক ও ১৯৭৩ সালে অধ্যাপক হন। ১৯৭৫ থেকে ১৯৮৩ পর্যন্ত অধ্যাপক ইয়াজউদ্দিন আহম্মেদ ঢাকা বিশ্ববিদ্যালয়ের সলিমুল্লাহ হলের প্রভোস্ট ছিলেন। অধ্যাপক ইয়াজউদ্দিন আহম্মেদ ১৯৬৮-৬৯ ও ১৯৭৬-৭৯-এ দুই মেয়াদে ঢাকা বিশ্ববিদ্যালয়ের মৃত্তিকা বিজ্ঞান বিভাগের প্রধান ছিলেন। তিনি ১৯৮৯ থেকে ১৯৯১ নাগাদ পর পর দুই বার ঢাকা বিশ্ববিদ্যালয়ের জীববিজ্ঞান অনুষদের ডিন নির্বাচিত হন। তিনি বিশ্ববিদ্যালয়ের সিনেট, সিন্ডিকেট, একাডেমিক কাউন্সিল এবং বোর্ড অফ এডভান্স স্টাডিস এর সদস্য ছিলেন।
এছাড়াও অধ্যাপক ইয়াজউদ্দিন আহম্মেদ ১৯৯১ সালে তত্ত্বাবধ্যায়ক সরকারের উপদেষ্টা ছিলেন। তখন তিনি সংস্কৃতি মন্ত্রণালয়ের দায়িত্ব পালন করেন। ১৯৯১-৯৩ সময়ে তিনি পাবলিক সার্ভিস কমিশনের ও ১৯৯৫-৯৯ সালে বিশ্ববিদ্যালয় মঞ্জুরি কমিশনের চেয়ারম্যান ছিলেন। রাষ্ট্রপতির দায়িত্ব নেবার আগ পর্যন্ত তিনি স্টেট ইউনিভার্সিটির উপাচার্যের দায়িত্ব পালন করছিলেন।
অধ্যাপক ইয়াজউদ্দিন আহম্মেদ জাতিসংঘের সাধারণ পরিষদের ৪৯তম সম্মেলনে বাংলাদেশ দলের সদস্য ছিলেন। সেখানে তিনি প্যালেস্টাইন শরণার্থী এবং বিশ্ব-বাণিজ্য ও উন্নয়ন নিয়ে কথা বলেন।
তিনি বিভিন্ন সামাজিক কর্মকাণ্ডের সাথে যুক্ত। তার মধ্যে অন্যতম হল ফেডারেশন অফ ইউনিভার্সিটি টিচার্স এসোসিয়েশন। তিনি ঢাকা বিশ্ববিদ্যালয় শিক্ষক সমিতির সভাপতি ও সম্মিলিত শিক্ষক আন্দোলনের সমন্বয়ক ছিলেন।
রাষ্ট্রপতির দায়িত্ব গ্রহণ
ইয়াজউদ্দিন আহম্মেদ ২০০২ সালে গণপ্রজাতন্ত্রী বাংলাদেশ-এর রাষ্ট্রপতি হিসেবে শপথ গ্রহণ করেন। তিনি ২০০৬ সালের ২৯ অক্টোবর রাষ্ট্রপতির দায়িত্বের অতিরিক্ত দায়িত্ব হিসেবে তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। ২০০৭ সালের ১২ জানুয়ারি তিনি এই পদ ত্যাগ করেন এবং তার পরদিন বাংলাদেশ ব্যাংক-এর সাবেক গভর্নর ড. ফখরুদ্দীন আহমদকে প্রধান উপদেষ্টা হিসেবে নিয়োগ করেন। ২০০৯ সালের ১২ ফেব্রুয়ারি জিল্লুর রহমান বাংলাদেশের ১৯তম রাষ্ট্রপতি হিসেবে শপথ গ্রহণ পর্যন্ত ইয়াজউদ্দিন আহম্মেদ রাষ্ট্রপতি ছিলেন।
গবেষণা
এ যাবৎ অধ্যাপক ইয়াজউদ্দিন আহম্মেদের দেশ ও বিদেশে মোট প্রকাশনার সংখ্যা ১২৫ টি। তিনি ধান গাছের উপর লবণাক্ততার প্রভাব ও বাংলাদেশের উপকূলীয় অঞ্চলে উচ্চ ফলনশীল ধান নিয়ে গবেষণা করেন। তিনি উদ্ভিদের পুষ্টি উপাদান মাটিতে জমা করে রাখা এবং তা প্রয়োজন মত উদ্ভিদকে সরবরাহ করার পদ্ধতির উপর সফল গবেষণা চালান। এই কাজের ফলে যুক্তরাজ্যে তিনি ব্যাপক সাড়া জাগান। অধ্যাপক ইয়াজউদ্দিন আহম্মেদ তার শিক্ষকতা জীবনে বিশ্বের বিভিন্ন বিশ্ববিদ্যালয়ে ভিজিটিং প্রফেসার হিসেবে দায়িত্ব পালন করেন। তিনি ১৯৮৩ সালে যুক্তরাজ্যের কর্নেল বিশ্ববিদ্যালয়, ১৯৮৪ সালে বার্লিনে জার্মান টেকনিক্যাল বিশ্ববিদ্যালয় ও জার্মানের গ্যাটিঞ্জেন বিশ্ববিদ্যালয়ে অধ্যাপনা করেছিলেন।
পুরস্কার
তিনি ইব্রাহিম মেমোরিয়াল স্বর্ণ পদক (১৯৮৭-৮৮), শ্রীজ্ঞান অতীশ দিপঙ্কর স্বর্ণ পদক (১৯৯০), ক্রেস্ট (১৯৯১) এবং শিক্ষার জন্য একুশে পদক (১৯৯৫) লাভ করেন। তিনি আন্তর্জাতিক মৃত্তিকা বিজ্ঞানী সমিতি, ভারতীয় মৃত্তিকা বিজ্ঞানী সমিতি, বাংলাদেশ মৃত্তিকা বিজ্ঞান সমিতি এবং এশিয়াটিক সোসাইটির সদস্য ছিলেন।
মৃত্যু
২৮ অক্টোবর ২০১২ সালের তার একটি অতিরিক্ত হার্ট সার্জারি করানো হয়। কিডনি সংক্রান্ত জটিলতা কিছুটা উন্নতির লাইফ সাপোর্টে এক মাসের বেশি অতিবাহিত করেন। ১০ ডিসেম্বর ২০১২ সালে থাইল্যান্ডের ব্যাংককে বামরুনগ্রাদ আন্তর্জাতিক হাসপাতালে তিনি মৃত্যুবরণ করেন।
তার চারটি নামজে জানাযা অনুষ্ঠিত হয়। প্রথমটি ১১ ডিসেম্বর ব্যাংককে, দ্বিতীয়টি ১৩ ডিসেম্বর তার পৈতৃক বাড়ি মুন্সীগঞ্জে, তৃতীয়টি ঢাকা বিশ্ববিদ্যালয়ের কেন্দ্রীয় মসজিদে ও সর্বশেষটি বায়তুল মোকাররম জাতীয় মসজিদে অনুষ্ঠিত হয়। পরে তাকে বনানীর কবরস্থানে দাফন করা হয়।
কিউবেব
কাবাবচিনি, কাবাব চিনি বা কিউবেব (ইংরেজি) উইকিপিডিয়া মুক্ত বিশ্বকোষ হতে। পশ্চিম আফ্রিকায় কিউবেব বলতে অনেক সময় পশ্চিম আফ্রিকার কিউবেব(Piper guineense) বোঝায়। কিউবেব বা টেইলড পিপার, পিপার গোত্রের একটি উদ্ভিদ, এর ফল ও তেলের জন্য এটি উৎপাদন করা হয়।জাভা আর সুমাত্রা দ্বীপে প্রচুর উৎপাদিত হয় বলে ‘জাভা পিপার’ বলেও ডাকা হয়। ফল পাকার আগেই সংগ্রহ করে সতর্কতার সাথে শুকানো হয়। বাণিজ্যিক কিউবেব শুকনো বেরি আর বোঁটার সমন্বয়ে প্রক্রিয়াজাত করা হয়। শুকনো ফলত্বক ভাঁজ পরা, ধূসর বাদামী বা কালচে হয়ে থাকে। এর বীজ শক্ত, সাদা ও তৈলাক্ত হয়ে থাকে।কিউবেবের গন্ধ সুন্দর, স্বাদ কটু, মৃদু তেঁতো।স্বাদ জ্যামাইকা পিপার ও ব্ল্যাক পিপারের মাঝামাঝি। কিউবেব আরব বনিকদের সাথে ভারত হয়ে ইউরোপে আসে। কিউবেব এর আরব নামে আলকেমির বইতে উল্লেখিত আছে। জন পারকিন্সন তার বইতে উল্লেখ করেছেন, ১৬৪০ সালে পর্তুগালের রাজা ব্ল্যাক পিপার উৎপাদন বৃদ্ধির উদ্দেশ্যে কিউবেব উৎপাদনের উপর নিষেধ আরোপ করেছিলেন। উনিশ শতকে ঔষধি গুনের কারণে খানিকটা প্রত্যাবর্তন হলেও মূলত ইউরোপে এটি বিলুপ্ত হয়ে গিয়েছিল।জিন আর সিগারেটে সুগন্ধি হিসেবে ব্যবহারের জন্য পশ্চিমে আর খাদ্যের অনুষঙ্গ হিসেবে ইন্দোনেশিয়ায় এর ব্যবহার অবশ্য চালু ছিল।
ইতিহাসঃ
খ্রিস্টপূর্ব চতুর্থ শতাব্দীতে থিওফ্রাস্টাস সিনেমন ও কাসিয়ার সাথে কিউবেবের উল্লেখ করেন সুগন্ধি উপাদান হিসেবে। গুইলেম বাড ও ক্লদিয়াস সাল্মাসিয়াস কিউবেবকে কমাকুন নামে শনাক্ত করেছেন, যা সম্ভবত এর জাভানিজ নামের সাথে সম্পর্কযুক্ত। এটি থিওফ্রাস্টাসেরও আগের সময়কার গ্রিক বাণিজ্যের একটি নিদর্শন জাভা দ্বীপে। সেই সময়েই জাভা দ্বীপের কিউবেব উৎপাদনকারীরা এর বীজের চারা উৎপাদনক্ষমতা নষ্ট করে তারপর উৎপাদন করত তাদের একচেটিয়া ব্যবসা ধরে রাখার উদ্দেশ্যে।
নবম শতকে লেখা ‘এক হাজার এক রজনী’ গ্রন্থে উর্বরতা বৃদ্ধির ঔষধ হিসেবে কিউবেবের উল্লেখ পাওয়া যায়, যার থেকে আন্দাজ করা যায় এরও আগে থেকে আরবে চিকিৎসা সংক্রান্ত কাজে এটি ব্যবহার করা হত। ১০ম শতক থেকে আরব রন্ধন প্রক্রিয়াতে এক উপস্থিতি পরিলক্ষিত হয়। ১৩ শতকে লিখিত মারকো পোলোর ভ্রমণ বিষয়ক গ্রন্থে জাভা দ্বীপকে কিউবেবসহ অন্য অনেক মূল্যবান মশলার উৎপাদনক্ষেত্র হিসেবে দেখানো হয়। চতুর্দশ শতকে রাউএন ও লিপ্পি প্রমুখ ব্যবসায়ীদের দ্বারা পিপার রূপে গ্রেইন কোস্ট থেকে ইউরোপে কিউবেব আমদানি করা হয়। কিউবেব জাদুবিদ্যার অনুষঙ্গ হিসেবে ব্যবহৃত হত বলে উল্লেখ পাওয়া যায়, বেশ কিছু গ্রন্থে ‘দুরাত্মা’ দমনের জন্য কিউবেবের ব্যবহার সম্পর্কে উদ্ধতি পাওয়া যায়। বিক্রি নিষিদ্ধ করার পর ইউরোপে নাটকীয়ভাবে এর ব্যবহার কমে যায়, কেবল চিকিৎসাক্ষেত্রে কিছু ব্যবহার উনবিংশ শতাব্দী পর্যন্ত পরিলক্ষিত হয়। বিংশ শতাব্দীর প্রথম থেকেই ইন্দোনেশিয়া থেকে কিউবেব ইউরোপ ও আমেরিকায় আমদানি হত। ধীরে ধীরে কমতে কমতে ১৯৪০ সালের পর কিউবেবের বেচাকেনা মোটামুটি বন্ধই হয়ে যায়।
ব্যবহারঃ
ভারতে, আয়ুর্বেদের বেশ কিছু নথিতে কিউবেবের ঔষধি গুনের উল্লেখ পাওয়া যায়। চারক ও শুশ্রূতার কিছু নিরাময়মূলক বর্ণনা পাওয়া যায় মুখের ও গলার সংক্রমণের প্রতিরোধে, জ্বর ও কাশির নিরাময়েও এর ব্যবহারের কথা শোনা যায়। ইউনানি চিকিৎসকরা কামকলার সময় স্ত্রী ও পুরুষ যৌনাঙ্গের আশেপাশে সেবনের জন্য একপ্রকার মণ্ডও প্রস্তুত করে থাকেন কিউবেবে থেকে। এই বিশেষ গুন থাকার জন্য কিউবেবের আরেক নাম ‘ হাব উল উরাস’ । চীনা চিকিৎসায় কিউবেবের উষ্ণতাধর্মী গুন কাজে লাগানো হয়। আর তিব্বতে ‘ছয়টি উপকারী গুল্মের’ মধ্যে একটি হল এই কিউবেব।
মধ্যযুগে আরব চিকিৎসকরা প্রসিদ্ধ ছিলেন, আর তারা কিউবেব ব্যবহার করতেন কাবাবা নামে, যখন তারা ‘ওয়াটার অফ আল বাটম’ প্রস্তুত করতেন। ‘এক হাজার এক রজনী’ গ্রন্থে কিউবেবকে এক ধন্বন্তরি উপাদান হিসেবে দেখানো হয় যৌন দুর্বলতা সমাধানের ঔষধ তৈরির ক্ষেত্রে। ‘বীর্য ঘন করার’ এক মোক্ষম ওষুধ তৈরি হত এক ধরনের মিশ্রণ হিসেবে, যা শামস আল দ্বীন নামক ব্যক্তির জন্য তৈরি হয়েছিল, সেই ওষুধ ব্যবহার করে তিনি সন্তান লাভের সফল প্রক্রিয়ার মধ্য দিয়ে যেতে পেরেছিলেন বলে এই গ্রন্থে উল্লেখ আছে। অন্যান্য আরব লেখকরাও কিউবেব ব্যবহারে নিঃশ্বাসের সুগন্ধ, ব্লাডারের প্রদাহে উপশম ও দেহ মিলনে মাধুর্য লাভের উপায় হিসেবে এর ব্যবহার উল্লেখ করেছেন। ১৬৫৪ সালে লন্ডন ডিসপেনসেটোরিতে নিকোলাস কালপেপার কিউবেব সম্পর্কে লিখেন, ‘এটি উষ্ণ এবং মস্তিষ্কের উন্নতি সাধন করে, পাকস্থলী উত্তপ্ত করে ও কামের উদ্রেক করে’। পরে ১৮২৬ সালে এই তথ্য সংস্করণ করা হয়, ‘আরবরা একে কেবেব ও চাইনিজ কেবেব বলে অভিহিত করে,এটি জাভা দ্বীপে উৎপন্ন হয় আর জরায়ুর শীতলতার ক্ষেত্রে এটি ফলপ্রসূ সমাধান। ১৮১৫ সাল থেকে ইংল্যান্ডে কিউবেবের আধুনিক চিকিৎসাবিষয়ক প্রয়োগ চলে আসছে। বিভিন্ন ধরনের প্রয়োগ, যেমন তেল, টিংচার, ফ্লুয়িড যৌগ, তৈলাক্ত রেজিন ও বাস্প(গলায় প্রদাহের উপশমে) ইত্যাদি দেখা যায়। অল্প পরিমাণের কিউবেব ব্রংকাইটিস নিরাময়ের ওষুধ ও জীবাণুনাশকেও ব্যবহার করা হয়। তবে গনোরিয়া রোগের চিকিৎসায় এর জীবাণুনাশক ধর্ম বিশেষ কাজে লাগে। উইলিয়াম ওয়াট ১৯০৮ সালে লিখেন, ‘এটি জননাঙ্গের মিউকোসা মেমব্রেনে বেশি কাজ করে’। এই কাজের আরেকটি অনুষঙ্গ ‘কোপাইবা’র তুলনায় কিছু কিছু ক্ষেত্রে কিউবেব ব্যবহার বেশি সুবিধাজনক। উদ্বায়ী তেল রূপে কিউবেব সবচেয়ে বেশি ব্যবহার করা হয়ে থাকে, ৫ থেকে ২০ মিনিম পরিমাপে এটি সেবন করা হয়, যা মিউসিলেজে বা উয়েফারের মাধ্যমে সেবন করা হয়। তবে প্রস্রাবের জটিলতায় এর ব্যবহারের ক্ষেত্রে এলবুমিন সংক্রান্ত কিছু সাদৃশ্যগত সমস্যা হতে পারে। ন্যাশনাল বোটানিক ফার্মাকোপিয়া ১৯২১ সালে কিউবেবকে “ফোর এলবাস” এর চমৎকার উপশম বলে অভিহিত করে।
রান্নার ক্ষেত্রেঃ
মধ্যযুগে ইউরোপে কিউবেব অত্যন্ত গুরুত্বপূর্ণ রান্নার উপকরণ হিসেবে সমাদৃত ছিল। মাংস রান্নার উপকরণ হিসেবে ও সস হিসেবে ব্যবহৃত হত এটি। কাঠবাদামের জুস ও বিভিন্ন মশলার সমন্বয়ে সসের উপকরণ তৈরি হত। সুগন্ধের জন্য কিউবেব সেবন ও খাওয়া হত। চতুর্দশ শতাব্দীতে পোল্যান্ডে রসুন, জিরা ও কিউবেব মিশ্রণে তৈরি ভিনেগার ব্যবহৃত হত। এখনকার যুগেও সূপে অনেক ক্ষেত্রে এটি ব্যবহৃত হয়।
কিউবেব আরব অঞ্চল হয়ে আফ্রিকায় পৌঁছে গিয়েছিল। মরক্কোর রন্ধনশিল্পে মসলা দার খাবারে আর সুজিতে ডায়মন্ড আকারে কাটা কিউবেব মধু আর খেজুরের সমন্বয়ে পরিবেশিত হত। ‘রাস এল হানোট’ নামের বিখ্যাত মসলা মিশ্রণেও মাঝে মাঝে এটি ব্যবহৃত হত। ইন্দোনেশিয়ার রন্ধনশিল্পে, বিশেষ করে ‘ইন্দোনেশীয় কারী’ তে এটি প্রায়ই ব্যবহৃত হয়।
সিগারেট ও স্পিরিটঃ
এজমার উপশমে কিউবেব সিগারেট আকারে ব্যবহৃত হত, আর ফ্রানজাইটিস ও ‘হে’ ফিভারেও এটি ব্যবহার করা হত। এডগার রাইস  বারোজ কিউবেব সিগারেট সেবন করতেন, তিনি মজা করে বলতেন, এত এত কিউবেব সিগারেট না টানলে ‘টারজান’ সিরিজের জন্ম তিনি মোটেই দিতে পারতেন না। ‘ মার্শাল’স প্রিপেয়ারড কিউবেব সিগারেট’ খুব জনপ্রিয় ছিল ২য় বিশ্বযুদ্ধ অবধি। মারিজুয়ানা ব্যবহারকারীরা প্রায়ই বলেন, কিউবেব সিগারেট মারিজুয়ানার চেয়ে কোনও অংশে কম বিপদজনক নয়।
রুরাল আইওয়াতে ১৯১২ সালে ‘ট্রাবল’ গানে হ্যারল্ড হিলের সংলাপেও কিউবেব সিগারেটের উল্লেখ ছিল। ২০০০ সালে নর্থ ক্যারোলিনার হেলথ ও হিউম্যান সার্ভিসের টোব্যাকো প্রতিরোধ নিয়ন্ত্রণ ব্রাঞ্জের প্রকাশিত ‘ সিগারেটে পাওয়া উপাদানের তালিকায়’ কিউবেব তেলকে অন্তর্ভুক্ত করা হয়। বম্বে স্যাফায়ার জিন কিউবেব ও গ্রেইন অফ প্যারাডাইস থেকে উদ্ভূত উপাদান দ্বারা সুরভিত। ব্র্যান্ডটি ১৯৮৭ সালে যাত্রা শুরু করলেও তারা দাবি করত, ১৭৬১ সালে আবিষ্কৃত কোনও গোপন রেসিপি তারা ব্যবহার করছে। পার্টসভকা নামের বাদামী রাশিয়ান পিপার ভদকা যার কিনা কড়া স্বাদের সুখ্যাতি আছে, সেটি কিউবেব ও কেপসিকাম পিপার থেকে তৈরি হয়।
অন্যান্যঃ
কিউবেব ভেজাল তেল ও ভারতীয় গুল্মজাত তেলের উপাদান হিসেবেও ব্যবহার করা হয়। অপরপক্ষে কিউবেবকে জাল করতে আবার পিপার বাকাটাম ও পিপার কেনিনাম ব্যবহার করা হয়।
কিউবেব বেরি প্রেমবিষয়ক ব্ল্যাক ম্যাজিকের জন্য ব্যবহৃত হয় আফ্রিকান আমেরিকান হুডু প্রথার অন্তর্গত আচারে। ২০০০ সালে সিসেডো নামের জাপানিজ কসমেটিক কম্পানি তাদের বার্ধক্য প্রতিরোধী ফর্মুলা পেটেন্ট করে যার অনেকগুলো উপাদানের মধ্যে কিউবেবও আছে। ২০০১ সালে সুইস কম্পানি ফারমেনিক কিউবেবোল নামের যৌগ পেটেন্ট করে যা কিউবেব তেল থেকে পাওয়া যায়, যা স্নিগ্ধতা ও আরামদায়ক অনুভূতি আনে। এই পেটেন্ট চুইং গাম থেকে শুরু করে ড্রিঙ্কস, টুথপেস্ট, জেলাটিন ভিত্তিক উপাদানের ক্ষেত্রেও কিউবেবোলের প্রয়োগের বিষয়ে আলোচনা করে।
৩৬০-এর দশক
এটি গ্রেগরীয় বর্ষপঞ্জী অনুযায়ী ৩৬০-এর দশক। এটি শুরু হয়েছে ১লা জানুয়ারি, ৩৬০ থেকে এবং শেষ হয়েছে ৩১ ডিসেম্বর, ৩৬৯ তারিখে।
খয়রাত হোসেন
খয়রাত হোসেন (জন্ম: ১৪ই নভেম্বর, ১৯০৯- মৃত্যু: ১০ মার্চ, ১৯৭২) নীলফামারী জেলার সোনারায় ইউনিয়নের বেড়াকুঠি গ্রামে জন্মগ্রহণ করেন। ১৯৩০ সনে তিনি রংপুর কারমাইকেল কলেজের প্রথম মুসলিম ভিপি নির্বাচিত হন। ১৯৪৪ সালে নীলফামারী অঞ্চল থেকে এমএলএ নির্বাচিত হন। ১৯৫৫ সালে যুক্তফ্রন্ট মন্ত্রী পরিষদের খাদ্য, মৎস ও পশুপালন মন্ত্রী হিসেবে আড়াই বছর দায়িত্ব পালন করেন। ১৯৭১ সালে তিনি দুরারোগ্য ক্যান্সারে আক্রান্ত হন এবং ১৯৭২ সালে মৃত্যুবরণ করেন। নীলফামারী জেলায় খয়রাত হোসেন মার্কেট, খয়রাত হোসেন সড়ক ও খয়রাত নগর রেলওয়ে স্টেশন তার স্মৃতি বহন করছে।
ওবিডিয়েন্ট ওয়াইভস ক্লাব
ওবিডিয়েন্ট ওয়াইভস ক্লাব (ওডব্লিউসি) একটি আন্তর্জাতিক ইসলামিক বিশ্বাস ভিত্তিক সংগঠন যা দাবি করে যে কীভাবে স্ত্রীদের তাদের স্বামীদের বশীভূত হতে শেখানো হয় সুরেলা পরিবারগুলিকে উন্নীত করার জন্য। ৩০০০ সদস্য পর্যন্ত গঠিত,  এই গ্রুপটি বর্তমানে মালয়েশিয়া,  ইন্দোনেশিয়া,  সিঙ্গাপুর, অস্ট্রেলিয়া, কাজাখস্তান,  এবং জর্ডানে কাজ করে, যদিও ইংল্যান্ডে অধ্যায় খোলার পরিকল্পনা আছে এবং ২০১৩  সালে ফ্রান্স। ২০১১ সালের অক্টোবরে, আজ্ঞাবহ স্ত্রীগণ ক্লাব ইসলামিক সেক্স নামে একটি অত্যন্ত বিতর্কিত বই প্রকাশ করে, যা স্বামীদের বিপথগামী না করার জন্য স্ত্রীদের "প্রথম শ্রেণীর বেশ্যা" হিসেবে কাজ করতে উৎসাহিত করে।  এই বইটি বর্তমানে ইন্দোনেশিয়া এবং মালয়েশিয়া য় নিষিদ্ধ। বইটি শুধুমাত্র তার ক্লাবের কাছে পাওয়া সত্ত্বেও, এর কিছু বিষয়বস্তু জানা গেছে, যা অনলাইনে তীব্র বিতর্কের জন্ম দিয়েছে।
ইতিহাস
২০১১ সালের জুন, গ্লোবাল ইখওয়ান নামে একটি ব্যবসায়িক প্রতিষ্ঠান মালয়েশিয়ার কুয়ালালামপুরে ওবিডিয়েন্ট ওয়াইভস ক্লাব প্রথম অধ্যায় প্রতিষ্ঠা করে। মূলত নারী কর্মীদের ভাল স্ত্রী এবং উৎপাদনশীল কর্মী হতে সাহায্য করার উদ্দেশ্যে, গোষ্ঠীর মূল লক্ষ্য ছিল মুসলিম স্ত্রীরা বিবাহের মধ্যে যৌনতাকে যেভাবে দেখেছিল তার বিপ্লব ঘটানো।
গ্লোবাল ইখওয়ান, যা একটি বিতর্কিত বহুবিবাহ ক্লাবও প্রতিষ্ঠা করেছে, ধর্মীয় ইসলামী সম্প্রদায় আল-আরকামের সাথে ঘনিষ্ঠভাবে জড়িত, যা ১৯৯৪ সালে মালয়েশিয়ায় নিষিদ্ধ করা হয়েছিল। ওবেডিয়েন্ট ওয়াইভস ক্লাব অভিযোগ অস্বীকার করে যে তারা আল-আরকামকে পুনরুজ্জীবিত করার চেষ্টা করছে।
যদিও ওবিডিয়েন্ট ওয়াইভস ক্লাব একটি ইসলামী সংগঠন, তারা যে কোন নারীর জন্যই উন্মুক্ত, তাদের দলমত নির্বিশেষে স্ত্রীকে কীভাবে স্বামীকে সন্তুষ্ট করতে হয় তা শেখানোর মাধ্যমে ডিভোর্স, গার্হস্থ্য সহিংসতা এবং অন্যান্য সামাজিক অসুস্থতার বিরুদ্ধে লড়াই করার দাবি করে ওবিডিয়েন্ট ওয়াইভস ক্লাব। একজন সদস্য যেমন বলেছিলেন, "একজন পুরুষ একজন মহিলার সাথে বিবাহিত, যিনি বিছানায় পতিতার চেয়ে ভালো, তার বিপথগামী হওয়ার কোন কারণ নেই। তাকে পাপ করার অনুমতি দেওয়ার পরিবর্তে, একজন মহিলাকে তার আকাঙ্ক্ষাগুলি পূরণ করার জন্য যথাসাধ্য চেষ্টা করতে হবে। ।
বিতর্ক
২০১১ সালের অক্টোবরে, ওবিডিয়েন্ট ওয়াইভস ক্লাব ১১৫ পৃষ্ঠার একটি বই প্রকাশ করে, যৌনতার শারীরিক ও আধ্যাত্মিক দিক দিয়ে স্ত্রীদের নির্দেশনা দেয়। ইসলামিক সেক্স নামে এই বইটি দ্রুত বিতর্কের জন্ম দেয়।
বইটির প্রবর্তনের সাথে সাথে, ইসলামী যৌনতাকে গৌরবান্বিত করে একটি মঞ্চ পরিবেশনা অনুষ্ঠিত হয়। পারফরম্যান্সে, পারফর্মাররা দাবি করেন যে ইসলামী যৌনতা "ইহুদিদের নিষিদ্ধ যৌনতার চেয়ে অনেক গুণ বেশি আশ্চর্যজনক"
একজন পুরুষ এবং তার স্ত্রীদের মধ্যে গ্রুপ সেক্স প্রচারের জন্য অন্যান্য গ্রুপ বইটির সমালোচনা করেছে। যাইহোক, ওবিডিয়েন্ট ওয়াইভস ক্লাব দাবি করে যে এটি একটি সম্পূর্ণরূপে আধ্যাত্মিক ব্যায়াম এবং শারীরিক বাস্তবতা নয়। ২০১১ সালের নভেম্বর মাসে মালয়েশিয়া সরকার বইটি নিষিদ্ধ করে।
ইসলামিক ভিত্তি
ওবিয়েডেন্ট ওয়াইভস ক্লাব দাবি করে যে ইসলাম বিবাহের মধ্যে যৌনতাকে উৎসাহিত করে, উল্লেখ করে যে "আপনি [God] বলেছেন যে এই সমস্ত কাজ হালাল, বিশুদ্ধ, সুন্দর এবং প্রার্থনার মতো [একজন পুরুষ এবং স্ত্রীর মধ্যে]।"
তুষার কান্তি চক্রবর্তী
তুষার কান্তি চক্রবর্তী (জন্ম ১৯৫৭) একজন ভারতীয় জৈব রসায়নবিদ এবং ভারতীয় বিজ্ঞান সংস্থার অধ্যাপক। তিনি কেন্দ্রীয় ঔষধি গবেষণা প্রতিষ্ঠানের পরিচালক এবং ভারতীয় রাসায়নিক প্রযুক্তি প্রতিষ্ঠানের প্রধান বিজ্ঞানী হিসাবে কাজ করেছেন। অভূতপূর্ব ম্যাক্রোচক্রীয় প্রণালী আবিষ্কারের জন্য তিনি পরিচিত। তিনি ভারতীয় জাতীয় বিজ্ঞান একাডেমি, ন্যাশনাল একাডেমী অব সায়েন্স, ইন্ডিয়া, এবং ভারতীয় বিজ্ঞান একাডেমীর নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ, ২০০২ সালে, তাঁকে বিজ্ঞান ও প্রযুক্তিতে শান্তি স্বরূপ ভটনাগর পুরস্কারে ভূষিত করেছে। এটি একটি সর্বোচ্চ ভারতীয় বিজ্ঞান পুরস্কার। রাসায়নিক বিজ্ঞানে তাঁর অবদানের জন্য তিনি এই পুরস্কারটি পেয়েছিলেন॥
ওবিডিয়েন্ট ওয়াইভস ক্লাব
ভবিষ্যতের পরিকল্পনা
ক্লাবের মূল সংগঠনটি সদর দফতর সৌদি আরবের মক্কায় স্থানান্তরিত করে। তারা আশা করে দক্ষিণ -পূর্ব এশিয়া জুড়ে সম্প্রসারিত হবে।
তুষার কান্তি চক্রবর্তী
জীবনী
তুষার কান্তি চক্রবর্তী, ১৯৫৭ সালের ১০ই এপ্রিল ভারতের পশ্চিমবঙ্গ রাজ্যে জন্মগ্রহণ করেছিলেন। তিনি ১৯৭৭ সালে প্রেসিডেন্সি কলেজে, (তখন কলকাতা বিশ্ববিদ্যালয়ের অধীনে) স্নাতক পর্যায়ের পড়াশোনা (বিএসসি, সাম্মানিক) সম্পন্ন করেছিলেন। তারপরে তিনি স্নাতকোত্তর করার জন্য কানপুরের আইআইটিতে যোগ দেন। সেখানে ১৯৭৯ সালে তাঁর স্নাতকোত্তর সম্পন্ন হয়েছিল। আইআইটি কানপুরে তিনি শান্তি স্বরূপ ভটনাগর পুরস্কার বিজয়ী বিজ্ঞানী শ্রীনিবাসন চন্দ্রশেখরনের নির্দেশনায় ডক্টরাল গবেষণা চালিয়ে যান এবং ১৯৮৪ সালে পিএইচডি অর্জন করেন। তারপরে তিনি পেন্সিল্‌ভেনিয়া বিশ্ববিদ্যালয়ে চলে আসেন, যেখানে তিনি কে সি নিকোলাউয়ের গবেষণাগার থেকে ডক্টরাল পরবর্তী পড়াশোনা করেছিলেন। তিনি ১৯৮৭ সালে ভারতে ফিরে আসেন এবং ভারতীয় রাসায়নিক প্রযুক্তি প্রতিষ্ঠানে সি-পদমর্যাদার বিজ্ঞানী হিসাবে কর্মজীবন শুরু করেছিলেন। তিনি দুই দশকেরও বেশি সময় ধরে এই প্রতিষ্ঠানে দায়িত্ব পালন করেছিলেন, মাঝে শুধু দুটি বিরতি পড়েছিল। প্রথমবারে, ১৯৮৯ সালে, ছয় মাসের জন্য, তিনি বিনিময় পরিদর্শক হিসাবে মস্কোর শেমিয়াকিন-ওভচিনিকভ ইনস্টিটিউট অফ বায়ো অর্গানিক কেমিস্ট্রি তে গিয়েছিলেন। দ্বিতীয়বারে, ১৯৯২ সাল থেকে ১৯৯৪ সাল এই দুই বছরের জন্য স্ক্রিপস গবেষণা প্রতিষ্ঠানে একজন পরিদর্শক বিজ্ঞানী হিসাবে তিনি গিয়েছিলেন। ভারতীয় রাসায়নিক প্রযুক্তি প্রতিষ্ঠানে, তিনি সি-পদমর্যাদার বিজ্ঞানী থেকে ২০০৮ সালের মধ্যে জি-পদমর্যাদার প্রধান বিজ্ঞানী হয়ে গিয়েছিলেন। এরপর, ২০১৩ সালে অবসর গ্রহণ করা পর্যন্ত, তিনি কেন্দ্রীয় ঔষধি গবেষণা প্রতিষ্ঠানের পরিচালক নিযুক্ত হন। অবসর গ্রহণের পরে, তিনি ২০১৪ সাল থেকে ভারতীয় বিজ্ঞান সংস্থায় অধ্যাপক হিসাবে দায়িত্ব পালন করছেন।
অবদান
চক্রবর্তীর গবেষণার বিষয়বস্তু ছিল অপ্রাকৃত অ্যামিনো অ্যাসিড, চক্রীয় পেপটাইড এবং জৈবিকভাবে সক্রিয় প্রাকৃতিক উপাদানগুলির নকশাকরণ এবং সংশ্লেষণ। নতুন অ্যামাইড-সংযোগযুক্ত আণবিক পদার্থের উদ্ভাবনের জন্য তাঁকে কৃতিত্ব দেওয়া হয়। এগুলি হল শর্করাভিত্তিক অ্যামিনো অ্যাসিড এবং ক্যান্সারবিরোধী যৌগ, এর মধ্যে আছে অ্যাম্ফিডাইনোলয়েড, এপোথিলোন, ক্রোকাসিন এবং ক্লাভোসোলাইড। তিনি গ্লাইকোপেপটাইড জীবাণু-প্রতিরোধী (ভ্যানকোমাইসিন এবং টিকোপ্ল্যানিন) এবং শরীরের প্রতিরোধ ব্যবস্থার ক্রিয়াকলাপে বাধক (এফকে ৫০৬, র‍্যাপামাইসিন, স্টেভাসটেলিন এবং এন্টাসকমিসিন) সংশ্লেষ করেছিলেন। তিনি সহকর্মী-পর্যালোচিত বেশ কয়েকটি নিবন্ধের মাধ্যমে তাঁর গবেষণাগুলি প্রকাশ করেছিলেন। বিজ্ঞানের নিবন্ধগুলির একটি অনলাইন আধার, রিসার্চগেট, এর মধ্যে ২৪৩টি তাদের তালিকাভুক্ত করেছে। তিনি গবেষণারত বিভিন্ন ডক্টরাল ছাত্রদেরও পরামর্শ দিয়েছেন।
পুরস্কার ও সম্মাননা
১৯৯১ সালে চক্রবর্তী দুটি পুরস্কার পেয়েছিলেন, একটি হল অন্ধ্র প্রদেশের একাডেমি অফ সায়েন্সেসের পক্ষ থেকে এবং দ্বিতীয়টি বৈজ্ঞানিক ও শিল্প গবেষণা কাউন্সিলের (সিএসআইআর) পক্ষ থেকে তরুণ বিজ্ঞানী পুরস্কার। আবার, ২০০২ সালে, সিএসআইআর তাঁকে বিজ্ঞান ও প্রযুক্তিতে শান্তি স্বরূপ ভটনাগর পুরস্কারে ভূষিত করেছিল, এটি অন্যতম শীর্ষ ভারতীয় বিজ্ঞান পুরস্কার। এর মধ্যেই, ১৯৯৯ সালে, তিনি ভারতীয় রসায়ন সমিতির ডঃ বাসুদেব বন্দ্যোপাধ্যায় স্মৃতি পুরস্কার পেয়েছিলেন। ২০০২ সালে তিনি আরও একটি পুরস্কার পেয়েছিলেন, কেমিক্যাল রিসার্চ সোসাইটি অফ ইন্ডিয়ার ব্রোঞ্জ পদক। তিনি ২০০৫ সালে অন্ধ্র প্রদেশ বিজ্ঞানী পুরস্কার এবং ইনোসেন্টিভ চ্যাম্পিয়ন পদক পেয়েছিলেন। ২০০৬ সালে তিনি নাসি-রিলায়েন্স ইন্ডাস্ট্রিজ প্ল্যাটিনাম জয়ন্তী পুরস্কার পেয়েছিলেন এবং এর তিন বছর পরে, তিনি মধ্য প্রদেশ বিজ্ঞান ও প্রযুক্তি পরিষদের পক্ষ থেকে বিজ্ঞানে জওহরলাল নেহেরু জাতীয় পুরস্কার পেয়েছিলেন। তিনি ২০০০ সালে ন্যাশনাল একাডেমী অব সায়েন্স, ইন্ডিয়া দ্বারা তাদের ফেলো নির্বাচিত হয়েছিলেন। ২০০৩ সালে তিনি ভারতীয় বিজ্ঞান একাডেমির এবং ২০০৭ সালে ভারতীয় জাতীয় বিজ্ঞান একাডেমীর ফেলো নির্বাচিত হয়েছিলেন। তিনি ২০০৮ সালের জে. সি. বোস জাতীয় ফেলোশিপের প্রাপক ছিলেন।
মারিয়া গ্যাব্রিয়েলা ইসলার
মারিয়া গ্যাব্রিয়েলা ইসলার (María Gabriela Isler; জন্ম: ২১ এপ্রিল, ১৯৮৮) কারাবোবো এলাকার ভ্যালেন্সিয়ায় জন্মগ্রহণকারী ভেনেজুয়েলা’র ফ্যাশন মডেল ও সুন্দরী প্রতিযোগী। তিনি ২০১২ সালের মিস ভেনেজুয়েলা ও ২০১৩ সালের মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস গুয়ারিকো প্রতিযোগিতায়ও মুকুটধারী হন।
বর্তমান মিস ইউনিভার্স পদবী ধারণকারী গ্যাব্রিয়েলা ইসলার রাশিয়ার মস্কোতে ৯ নভেম্বর, ২০১৩ তারিখে মিস ইউনিভার্স সংস্থা কর্তৃক সাংবার্ষিকভিত্তিতে আয়োজিত এ প্রতিযোগিতায় সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন। ৬ বৎসরের মধ্যে তিনি ভেনেজুয়েলার তৃতীয় সুন্দরী হিসেবে এ সৌভাগ্য অর্জন করেছেন।
সুন্দরী প্রতিযোগিতা
1.78m উচ্চতার অধিকারী ইসলার ভেনেজুয়েলার রাজধানী কারাকাসে অনুষ্ঠিত ২০১২ সালের জাতীয় সুন্দরী প্রতিযোগিতা মিস ভেনেজুয়েলায় অংশগ্রহণ করেন। ৩০ আগস্ট, ২০১২ তারিখে অনুষ্ঠিত এ প্রতিযোগিতায় তিনি বিজয়ী হন। মিস এলিগেন্স পুরস্কার প্রাপ্তির সাথে গুয়ারিকো’র নবম মিস ভেনেজুয়েলা বিজয়ী হন। এরফলে তিনি ভেনেজুযেলার পক্ষ থেকে ২০১৩ সালের মিস ইউনিভার্স প্রতিযোগিতায় অংশগ্রহণের সুযোগ পান। এছাড়াও মিস গুয়ারিকো প্রতিযোগিতার ২৪ প্রতিযোগীর অন্যতম হিসেবে শিরোপা লাভ করেন তিনি।
৯ নভেম্বর, ২০১৩ তারিখে রাশিয়ার মস্কোতে মিস ইউনিভার্স প্রতিযোগিতা অনুষ্ঠিত হয়। এতে তিনি প্রতিযোগিতায় অবতীর্ণ হন ও মিস ইউনিভার্সের মুকুট লাভ করেন। মুকুট লাভের মাধ্যমে প্রতিযোগিতার ইতিহাসে সপ্তম ভেনেজুয়েলীয় হিসেবে ইসলার নিজের অবস্থান গড়েন ও দ্বিতীয় সর্বোচ্চ শিরোপাধারী দেশের সুন্দরী হিসেবে জায়গা করেন নেন। ইসলারের এ জয়টি ২০০৮ সালের পর তৃতীয় শিরোপা হিসেবে বিবেচিত হয়েছে।
পুড়ে যায় মন
পুড়ে যায় মন ২০১৬ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। সনি মুভিজ ইন্টারন্যাশনালের প্রযোজনায় ছবিটি রচনা ও পরিচালনা করেছেন পরিচালক যুগল অপূর্ব-রানা। এতে শ্রেষ্ঠাংশে অভিনয় করেছেন সাইমন সাদিক ও পরীমনি, এবং পার্শ্ব ভূমিকায় রয়েছেন আলীরাজ, মিজু আহমেদ, রেবেকা প্রমুখ। পূর্বে সাইমন ও পরীমনি একত্রে রানাপ্লাজা শিরোনামে একটি চলচ্চিত্রে অভিনয় করলেও এটি এই যুগলের মুক্তিপ্রাপ্ত প্রথম চলচ্চিত্র।
চলচ্চিত্রটি ২০১৬ সালের ২৯শে জানুয়ারি বাংলাদেশে মুক্তি পায়। ছবিটি ব্যবসায়িক সফলতা লাভ করে। আলীরাজ এই ছবিতে অভিনয়ের জন্য ৪১তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতা বিভাগে পুরস্কার লাভ করেন।
নির্মাণ
চলচ্চিত্রটি ২০১৫ সালের ২৯শে নভেম্বর সেন্সর ছাড়পত্র পায়।
সঙ্গীত
চলচ্চিত্রের সঙ্গীত পরিচালনা করেছেন জাভেদ আহমেদ, আহমেদ হুমায়ুন ও রুমি সেন। গীত রচনা করেছেন গাজী মাজহারুল আনোয়ার, সুদীপ কুমার দ্বীপ ও বাহাউদ্দিন রিমন। গানে কণ্ঠ দিয়েছেন পারভেজ, ইমরান মাহমুদুল, সাবরিনা পড়শী, কর্নিয়া, রমা, পুলক, দিঠি আনোয়ার, খেয়া ও আহমেদ হুমায়ুন। ছবির চারটি গান - "পুড়ে যায় মন", "ওরে প্রিয়ারে", "সেকেন্ড হ্যান্ড গার্লফ্রেন্ড", "হাজার রকম প্রেম" ২০১৫ সালের ২২শে ডিসেম্বর ইউটিউবে প্রকাশিত হয়।
৩৭০-এর দশক
এটি গ্রেগরীয় বর্ষপঞ্জী অনুযায়ী ৩৭০-এর দশক। এটি শুরু হয়েছে ১লা জানুয়ারি, ৩৭০ থেকে এবং শেষ হয়েছে ৩১ ডিসেম্বর, ৩৭৯ তারিখে।
উইবি (উবুন্টু ইনস্টলার)
উইবি (Wubi, Windows-based UBuntu I'nstaller) হল মাইক্রোসফট উইন্ডোজ-ভিত্তিক একটি ফ্রি সফটওয়্যার যেটি উবুন্টু ইনস্টলের জন্য ব্যবহার করা হয়।
উইবি একটি স্বতন্ত্র প্রকল্প হিসাবে চালু করা হয়েছিল। উবুন্টু ৭.০৪ এবং ৭.১০ এর সময় আনঅফিসিয়াল সংস্করণ প্রকাশ করা হয়েছিল। উবুন্টু ৮.০৪ আলফা ৫ম সংস্করণ থেকে উবুন্টুর পরবর্তী সংস্করণগুলোর লাইভ সিডিতে ডিফল্টভাবে উইবির কোড সংযুক্ত করা হয়েছে।
মাইক্রোসফট উইন্ডোজ ব্যবহারকারীরা যেন হার্ডডিস্ক ফরম্যাটিং বা পার্টিশন করা ছাড়া সহজেই ইনস্টল করে গ্নু/লিনাক্স ব্যবহার করতে পারে সেই সুবিধা দেয়ার লক্ষ্যে এই প্রকল্পটি চালু করা হয়। ইনস্টল করার পাশাপাশি আনইনস্টল করার কাজটিও করা যায় মাইক্রোসফট উইন্ডোজ থেকেই।
এটি কোনো ভার্চুয়াল মেশিন নয়, কিন্তু পরপর মাউন্ট করা যায় এমন ডিভাইসে এটি ইনস্টলের সুযোগ করে দেয়। টপোলজি লিনাক্সের মত প্রায় একইভাবে এটি কাজ করে। তবে এটি কোনো লিনাক্স ডিস্ট্রিবিউশন নয়, উবুন্টু ইনস্টলের কাজটি করা হয় এই সফটওয়্যারটির মাধ্যমে।
যদিও উইবি হার্ডডিস্কের কোনো নির্দিষ্ট পার্টিশনে সরাসরি উবুন্টু ইনস্টল করে না, তবে এই কাজটি করা যাবে এলভিপিএম এর মাধ্যমে। লুপমাউন্টেড ভার্চুয়াল পার্টিশন ম্যানেজার এর সংক্ষিপ্ত রূপ হল এলভিপিএম। এটি উইবির মাধ্যমে ইনস্টল করা উবুন্টু নির্দিষ্ট ড্রাইভ বা পার্টিশনে স্থানান্তর করতে সহায়তা করে। এমনকি এভাবে ইউএসবি ড্রাইভেও ইনস্টল করা যাবে। এই সফটওয়্যারের বিশেষ সুবিধা হল অপারোটিং সিস্টেম পরীক্ষা, প্রয়োজনীয় ড্রাইভার ইনস্টল করতে পারবে সরাসরি কোথাও ইনস্টল না করেই। মূলত যারা হার্ডডিস্কপার্টিশন এবং অপারেটিং সিস্টেম ইনস্টলে অভিজ্ঞ না তারা এই পদ্ধতিতে সহজেই ব্যবহার করতে পারবে।
উইন্ডোজ বুট মেনুতে উইবি লিনাক্স ব্যবহার করার অপশন যুক্ত করে দেয়। যার ফলে কম্পিউটার চালু হওয়ার সময়ই ব্যবহারকারীরা মাইক্রোসফট উইন্ডোজ এবং উবুন্টু নির্বাচন করার সুযোগ পায়। উইন্ডোজ ফাইল সিস্টেমের ভেতর একটি ফাইলে (c:\ubuntu\disks\root.disk) লিনাক্স ইনস্টল করা হয় এবং অপর অংশটুকু নির্বাচিত ড্রাইভে ইনস্টল করা হয়। লিনাক্স এই ফাইলটি একটি হার্ডডিস্ক হিসাবে চিনতে পারে। একই উইবি উইন্ডোজ ফাইল সিস্টেমে একটি সোয়াপ ফাইল তৈরী করে, যা একটি বর্ধিত মেমরী হিসাবে ব্যবহৃত হয়। উবুন্টু এই ফাইলটি একটি অরিতিক্ত র‍্যাম হিসাবে শনাক্ত করে।
উইবি এর মত আরও দুটি প্রকল্প রয়েছে লুইবি, এবং মুইবি নামে। লুইবি হোস্ট অপারেটিং সিস্টেম হিসাবে লিনাক্স ব্যবহার করে এবং মুইবি ব্যবহার করে ম্যাক অপারেটিং সিস্টেমকে।
ইতিহাস
রেড হ্যাট এবং স্ল্যাকওয়্যারের জিপস্ল্যাক এর মত বেশ কিছু লিনাক্স ডিস্ট্রিবিউশনে এই ধরনের সুবিধা দেয়া হত ১৯৯০ এর মাঝামাঝি সময়ে। সিসলিনাক্স এবং ইউএমএসডজ ফাইলসিস্টেম ড্রাইভার ব্যবহার করে এটি তৈরী করা হয়েছিল। পরবর্তীতে সুসি লিনাক্স ডিস্ট্রিবিউশনে একই ধরনের কাজ করা হয়। তবে এক্ষেত্রে সিসলিনাক্স এবং FAT ফাইল সিস্টেমে লুপ-মাউন্টেড ডিস্ক ইমেজ ব্যবহার করা হয়েছিল। ৯০দশকের শেষের দিকে BeOS একই ধরনের একটি পদ্ধতিতে উইন্ডোজ অপারেটিং সিস্টেমে একটি ফোল্ডারের ভেতর ইনস্টল করার পদ্ধতি চালু করেছি।
উইবি সফটওয়্যারের খসরা আইডিয়া তৈরী করেছিলেন আগসটিনো রুশো। তিনি উদ্বুদ্ধ হয়েছেন টপোলজি লিনাক্স থেকে যেখানে লুপমাউন্টেড ইনস্টলেশন করা হয় এবং এখানে Instlux রয়েছে যা একটি সাধারণ উইন্ডোজ ইন্টারফেস ব্যবহারে সাহায্য করে। পরবর্তীতে গেজা কোভেস উইবি এর বৈশিষ্টসমূহ আরও সুনির্দিষ্ট করেন এবং এর একটি প্রোটোটাইপ তৈরী করে প্রমাণ করেন যে এটি একটি কার্যকরী প্রকল্প। পরবর্তীতে NSIS এর মাধ্যমে অলিভার ম্যাটোস ইউজার ইন্টারফেস তৈরী করেন।
লু অয়ার্স
লু অয়ার্স (Lew Ayres) নামে পরিচিত তৃতীয় লুইস ফ্রেডরিক অয়ার্স (Lewis Frederick Ayres III; ২৮ ডিসেম্বর ১৯০৮ - ৩০ ডিসেম্বর ১৯৯৬) ছিলেন একজন মার্কিন অভিনেতা। তিনি ৬৫ বছরের অধিক সময় চলচ্চিত্র ও টেলিভিশনে অভিনয় করেছেন। তিনি অল কোয়ায়েট অন দ্য ওয়েস্টার্ন ফ্রন্ট (১৯৩০) চলচ্চিত্রে জার্মান সৈনিক পল বাউমার চরিত্রে এবং নয়টি চলচ্চিত্রে ডক্টর কিলডের চরিত্রে অভিনয়ের জন্য সর্বাধিক পরিচিত। তিনি জনি বেলিন্ডা (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৭৫ সালে কুং ফু টেলিভিশন ধারাবাহিকে অভিনয় করে নাট্যধর্মী বা হাস্যরসাত্মক ধারাবাহিকে সেরা একক পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।